钦定古今图书集成/明伦汇编/家范典/第012卷 > 扬雄法言 > 《孝至篇》
## 钦定古今图书集成/明伦汇编/家范典/第012卷 > 扬雄法言 > 《孝至篇》

“孝莫大于宁亲，宁亲莫大于宁神，宁神莫大于四表
之欢心。”撰孝至。孝至矣，一言而该，圣人不加焉。父母
子之天地与？无天何生？无地何形？天地裕于万物，万
物裕于天地裕父母之裕不裕矣。事父母自知不足
者，其舜乎！不可得而久者，事亲之谓也。《孝子爱日》，孝
子有祭乎？有斋乎？夫能存亡形属荒绝者，惟斋乎？故
孝子之于齐，见父母之存也，是以祭不宾人，而不祭
豺獭乎？或曰：“死生尽礼，可谓能子乎？”曰：“石奋、石建，父
子之美也。无是父，无是子，无是子，无是父。”或曰：“必也，
两乎？”曰：“与尧无子，舜无父，不如尧父舜子也。子有含
菽缊絮，而致滋美其亲，将以求孝也。”